President Ilves välistas samuti alles nädalapäevad tagasi mälu instituudiga  seoses pühendumise indiviidile ja selgitas, et käsitlemist leiavad vaid (umbisikulised) süsteemid. Eesti Riigiprokuratuur viivitas viimase päevani vastusega avaliku teabe nõudele, mille sisuks oli lihtne küsimus - miks ei ole siiani algatatud okupatsiooniaja justiitskuritegude uurimist, asjaolude väljaselgitamist ja vajadusel nende kuritegudega seotud isikute karistamist? Silmas on peetud antud juhul eeskätt Jüri Kuke, Mart Nikluse ja teiste "nõukogudevastaste elementide" represseerimist.